A4-0282/96

Ψήφισμα σχετικά με τις οικονομικές πτυχές και τις πτυχές εμπορικής πολιτικής της Ευρωπαϊκής Συμφωνίας μεταξύ της Ευρωπαϊκής Ένωσης και της Δημοκρατίας της Σλοβενίας

Το Ευρωπαϊκό Κοινοβούλιο,

- βάσει του άρθρου 148 του Κανονισμού του,

- λαμβάνοντας υπόψη την έκθεση της Επιτροπής Εξωτερικών Οικονομικών Σχέσεων (Α4-0282/96),

Α. έχοντας επίγνωση του γεγονότος ότι ο σλοβενικός λαός ανήκει από αιώνων στον ευρωπαϊκό και κεντροευρωπαϊκό οικονομικό χώρο,

Β. λαμβάνοντας υπόψη το γεγονός ότι οι Σλοβένοι κατά την ιστορική τους διαδρομή συνέβαλαν σημαντικά στην οικονομική, επιστημονική, τεχνολογική, πολιτισμική και πολιτική ανάπτυξη της Ευρώπης,

Γ. γνωρίζοντας τις ενεργές προσπάθειες της Σλοβενίας, από τη διακήρυξη της ανεξαρτησίας του 1990, να προωθήσει με μεταρρυθμίσεις προς την κατεύθυνση της οικονομίας της αγοράς και της δημοκρατίας την προσέγγιση στην Ευρωπαϊκή Ένωση μέχρι την πλήρη προσχώρηση σε αυτή το ταχύτερο δυνατό και να αναλάβει, εν προκειμένω, με πλήρη ισοτιμία όλα τα δικαιώματα και τις υποχρεώσεις που απορρέουν από αυτή,

Δ. αναγνωρίζοντας το γεγονός ότι η Σλοβενία εξέφρασε την προθυμία να αναλάβει τις υποχρεώσεις που αφορούν τη χώρα και προκύπτουν από διεθνείς υποχρεώσεις της Γιουγκοσλαβικής Ομοσπονδίας, όπως η Συμφωνία Osomo με την Ιταλία, και ότι ανέλαβε ήδη το μερίδιο που της αναλογεί από το γιουγκοσλαβικό χρέος, καθώς και ότι εξυπηρετεί παραδειγματικά το χρέος της,

Ε. έχοντας επίγνωση της σημαντικής θέσης της Σλοβενίας για τις ενδοευρωπαϊκές εμπορικές ροές, η οποία αντιστοιχεί στην κεντρική της θέση, και γνωρίζοντας ότι η ολοκλήρωση των σλοβενικών υποδομών είναι προς το συμφέρον και της Ευρωπαϊκής Ένωσης,

ΣΤ. γνωρίζοντας τη συμφωνία σύνδεσης μεταξύ της ΕΕ και της Σλοβενίας, η οποία υπεγράφη στις 10 Ιουνίου 1996 και της οποίας αναμένεται τώρα η επικύρωση,

1. χαιρετίζει την υπογραφή της συμφωνίας σύνδεσης μεταξύ της ΕΕ και της Σλοβενίας στις 10 Ιουνίου 1996[semigr ]

2. διαπιστώνει, ότι η Σλοβενία έχει το μεγαλύτερο κατά κεφαλή ακαθάριστο εγχώριο προϊόν μεταξύ των κρατών στα οποία προηγουμένως υπήρχε κεντρική διεύθυνση της οικονομίας, και ότι η μακροοικονομική τάση της χώρας είναι ιδιαίτερα ευνοϊκή[semigr ]

3. χαιρετίζει το γεγονός, ότι η Σλοβενία, με τον ισοσκελισμένο προϋπολογισμό της και το δημόσιο χρέος που ανέρχεται τώρα μόνο στο 30% του ακαθάριστου εγχώριου προϊόντος, επιδιώκει, εκτός αυτού κατά το έτος 2000, να πληροί και τα πέντε κριτήρια του Μάαστριχτ, και ότι ήδη έχει επιτύχει τα δύο φορολογικά κριτήρια[semigr ]

4. χαιρετίζει το γεγονός ότι οι Σλοβένοι, ενεργούν κατά των περιφερειακών διαφορών ασκώντας, περαιτέρω, μια συνεπή πολιτική του πολυκεντρισμού, και επιθυμούν να μειώσουν περαιτέρω την ανεργία, η οποία ανέρχεται σε 13,8% (σύμφωνα δε με συνήθη διεθνή στατιστική μέθοδο του ΔΟΕ μόνον σε 7%) με καθοδική τάση[semigr ]

5. καλεί τη σλοβενική κυβέρνηση να προωθήσει δίκαια και εκτεταμένα τη διαδικασία ιδιωτικοποίησης και τη διαδικασία επανιδιωτικοποίησης και να μεριμνήσει ώστε η οικονομία, η οποία χαρακτηριζόταν κατά τις πέντε τελευταίες δεκαετίες, από κρατικές επιχειρήσεις και από τη λεγόμενη κοινωνική ιδιοκτησία να μεταβιβαστεί σε ιδιωτικά χέρια, όχι μόνο από νομική άποψη, αλλά πραγματικά[semigr ] καλεί σχετικά την Επιτροπή να διαθέσει στην κυβέρνηση της Σλοβενίας, εάν αυτή το επιθυμεί, εμπειρογνώμονες από τον τομέα του κοινοτικού εταιρικού δικαίου, ώστε η διαδικασία ιδιωτικοποίησης να ποραγματοποιηθεί σύμφωνα με τις διατάξεις της ΕΕ, στην οποία πρόκειται να ενταχθεί η Σλοβενία[semigr ]

6. προτείνει να ενισχυθεί η ανταγωνιστικότητα της Σλοβενίας κατά τέτοιο τρόπο, ώστε η οικονομική μεταρρυθμιστική διαδικασία να αξιοποιηθεί, προκειμένου να δημιουργηθεί ένας εκτεταμένος σχηματισμός περιουσίας και μια βιώσιμη μεσαία τάξη[semigr ]

7. καλεί το Συμβούλιο, την Επιτροπή και τα κράτη μέλη καθώς και την Ευρωπαϊκή Τράπεζα Επενδύσεων, να ενισχύσουν τα μεγάλα έργα υποδομής για τη σύνδεση της Σλοβενίας με την Ευρωπαϊκή Ένωση, όπως είναι ο αυτοκινητόδρομος Λουμπλιάνας - Βενετίας μέσω Gφrz ή Τεργέστης, η γραμμή TGV Λουμπλιάνας - Τεργέστης - Βενετίας, η σιδηροδρομική σύνδεση και η σύνδεση με αυτοκινητόδρομο Βορρά-Νότου και οι υποδομές συνδυασμένων μεταφορών που ενδιαφέρουν τις γειτονικές περιοχές[semigr ]

8. πληροφορείται με ευχαρίστηση τις προσπάθειες της Σλοβενίας, να επιτύχει με όλους της τους γείτονες, οι οποίοι ανήκουν στην ΕΕ, αλλά και με την Ουγγαρία και την Κροατία, μια ακόμη στενότερη οικονομική και πολιτική συνεργασία και να συμμετάσχει, εν προκειμένω, σε διαμεθοριακά προγράμματα όπως το PHARE, INTERREG κλπ, τα οποία πρέπει η ΕΕ να διατηρήσει και να αναπτύξει περαιτέρω[semigr ]

9. καλεί την Επιτροπή να υποστηρίξει χρηματοδοτικά στις συνοριακές περιοχές μεταξύ της Σλοβενίας και της ΕΕ τα απαραίτητα προγράμματα αναπροσαρμογής που απαιτούνται λόγω της εξαφάνισης τυπικών συνοριακών δραστηριοτήτων (εκτελωνισμοί, εισαγωγές - εξαγωγές) τα προγράμματα αποκατάστασης και αξιοποίησης του περιβάλλοντος που καθίστανται εφικτά λόγω της επικείμενης κοινής χωροταξίας της λεκάνης του Σάβου και να ενισχύσει, στο πλαίσιο αυτό, την πρότυπη οικονομική και πολιτιστική συνεργασία μεταξύ των παραμεθορίων και αδελφοποιημένων πόλεων Gorizia (Ιταλία) και Nova Gorica (Σλοβενία), καθώς και Bad Radkersburg (Αυστρία) και Gornja Radgona (Σλοβενία), λαμβάνοντας ιδιαίτερα υπόψη και την προστασία του περιβάλλοντος[semigr ]

10. χαιρετίζει το γεγονός ότι η Σλοβενία ως ιδρυτικό μέλος του ΠΟΕ, ως μέλος της CEFTA, καθώς και με την υπογραφή μιας συμφωνίας ελεύθερων συναλλαγών με την EFTA, αποδέχεται κατηγορηματικά το ελεύθερο παγκόσμιο εμπόριο[semigr ]

11. χαιρετίζει το γεγονός ότι η ταχέως αναπτυσσόμενη κοινωνική οικονομία της αγοράς στην Σλοβενία συναντά θετικές συνθήκες-πλαίσιο όσον αφορά το κράτος δικαίου, τη δημοκρατία και την προστασία των μειονοτήτων[semigr ]

12. χαιρετίζει το δίκαιο περί εθνικοτήτων, το οποίο χαρακτηρίσθηκε υποδειγματικό από το Συμβούλιο της Ευρώπης, ιδίως σε ό,τι αφορά το ειδικό καθεστώς των αυτοχθόνων ιταλικών και ουγγρικών εθνικών ομάδων[semigr ] καλεί δε τη Σλοβενία να προωθήσει περαιτέρω την προστασία και τη στήριξη όλων των μειονοτήτων, που κατά παράδοση είναι εγκατεστημένες στο έδαφός της[semigr ]

13. χαιρετίζει το συμβιβασμό μεταξύ της Ιταλίας και της Σλοβενίας, ο οποίος ανάγεται σε πρόταση της Ισπανικής Προεδρίας του Συμβουλίου της ΕΕ, και ενθαρρύνει και τις δύο πλευρές να μεταφέρουν αυτόν τον συμβιβασμό, το ταχύτερο, και πλήρως στην πράξη και, όπως εξαγγελθεί, να συνάψουν διμερή συμφωνία για την προστασία των μειονοτήτων[semigr ]

14. καλεί τα αρμόδια όργανα της ΕΕ και τα κράτη μέλη να επικυρώσουν αμέσως τη συμφωνία σύνδεσης[semigr ]

15. δίνει τη σύμφωνη γνώμη της όσον αφορά τη συμφωνία σύνδεσης και χαιρετίζει το γεγονός ότι η Σλοβενία υπέβαλε αίτηση προσχώρησης στην ΕΕ, στις 10 Ιουνίου 1996, και ότι θα συγκαταλέγεται μεταξύ των πρώτων προς ένταξη υποψηφίων κρατών[semigr ]

16. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις και τα κοινοβούλια των κρατών μελών, καθώς και στο Κοινοβούλιο της Δημοκρατίας της Σλοβενίας.